

OZNANILA ŽUPNIJE

KRANJ-DRULOVKA/BREG

Crta%20za%20oznanilo

*06. 02. 2022*

*Lk 5,1–11*

VSI SMO RIBIČI NA GLOBOKEM

Pred Današnji evangelij v katerem Jezus stopi v Petrov čoln, iz njega uči in omogoči ulov (hrano), lahko dojemamo tudi v evharistični luči. Ali ni to čudovita podoba Cerkve z evharistijo v središču? Noč brezplodnega truda se konča, ko evharistični Jezus stopi v čoln, da nas reši pogubljenja. Ločeni od Boga smo v rokah smrti, z Njim pa smo rešeni za življenje. Že zgled svetega arškega župnika Janeza Marije Vianneyja, nam govori o nenadomestljivi vlogi duhovnika pri evharistiji. Brez duhovnika ne bi bilo Jezusa v našem čolnu, ali drugače: svetega Rešnjega telesa ne bi bilo med nami. Vianneyjeve besede se glasijo: »Če bi ukinili zakrament duhovništva, ne bi imeli Gospoda. Kdo ga je postavil v tabernakelj? Duhovnik. Kdo je sprejel vašo dušo ob sprejemu v življenje? Duhovnik. Kdo jo hrani in ji daje moč za njeno potovanje? Duhovnik. Kdo jo pripravlja za prihod pred Boga, jo končno umije v krvi Jezusa Kristusa? Duhovnik … Če bi dobro razumeli, kaj je duhovnik v svetu, bi umrli, vendar ne zaradi strahu, marveč zaradi ljubezni … Pustite župnijo dvajset let brez duhovnika in ljudje bodo častili živali … Duhovnik ni duhovnik zaradi sebe, temveč zaradi vas.« Jezusovo naročilo Petru v evangeljskem odlomku tako velja tudi slehernemu duhovniku: »Ne boj se! Odslej boš lovil ljudi« (Lk 5,10). »Loviti« pomeni pomagati ljudem priti v poživljajoči odnos s Kristusom. Duhovnik je predvsem učitelj vere: najprej s pričevanjem, šele nato s poučevanjem. Pričevalec pa je, ko verniki in drugi ob njem začutijo, da ni sam »v čolnu« življenja, ampak da je z njim vstali Gospod, da se Nanj zanaša, da vodi ter usmerja samo k Njemu in da po njem deluje sam Vstali. Ker pa je duhovnikov iz leta v leto manj, je pomembno dejstvo, da smo pa vsi krščeni na svoj način »pri krstu postali deležni Kristusove duhovniške, preroške in kraljevske službe in izvršujejo svoj delež poslanstva celotnega krščanskega ljudstva v Cerkvi in v svetu.« (C 31) Zato je prav, da verni laiki, velikodušno in ob primerni usposobljenosti prevzemajo v občestvih tiste naloge, ki niso bistveno vezane na službeno duhovništvo. Če smo v čolnu skupaj s Kristusom, brez strahu odrinimo na globoko in zaupajmo Njegovim besedam, ki nam kliče: »Ne boj se!«+9+7

*Po: radio.ognjisce.si, feb. 2010*

**RIBIČI**

Jutro je odprlo vrata v sončni dan

in nas našlo med vsakdanjimi opravili,

kjer razpenjamo načrte in krpamo upanje.

Če bi imeli pogum vreči mreže na Besedo,

bi bili nagrajeni z darovi duhovnega obilja,

bili bi spravljeni s seboj in svetom,

in pripravljeni biti ob pravem času na pravem mestu.

Vemo, da moramo odriniti na globoko,

v čiste vode življenja s Tvojo milostjo,

kjer na kristalni gladini Resnice

lahko vprašamo svojo podobo: Kdo sem?

Soočenje s seboj šele ob Tvojem odpuščajočem pogledu

znova dviguje oči v smiselnost bivanja.

In nam iz zastonjske Ljubezni

podarja osmišljeno življenje.

*B. Vrbovšek, Gospod, povsod vidim Tebe*

*Jezus se je ozrl*

*po svojih učencih in govóril:*

*»Blagor vam, ubogi,*

*kajti vaše je Božje kraljestvo.*

*Blagor vam, ki ste zdaj lačni,*

*kajti nasičeni boste.*

*Blagor vam, ki zdaj jokate,*

*kajti smejali se boste.*

*Blagor vam, kadar vas bodo*

*ljudje sovražili, izobčili*

*in sramotili ter vaše ime*

*zavrgli kot zlo*

*zaradi Sina človekovega!*

*Razveselite se tisti dan*

*in vriskajte od sreče,*

*kajti vaše plačilo*

*v nebesih je veliko.*

*Prav tako so namreč*

*njihovi očetje ravnali s preroki.*

*(Lk 6,20–23)*

Blagor nam, če se bomo ubogi v duhu, znali osvoboditi varljivega zaupanja v bogastvo in bomo imeli ljubezen in spoštovanje do ubogih, kakor do svojih bratov, živih podob Kristusa. Blagor nam, če se bomo vzgojeni v blagosti močnih, znali odpovedati pogubni sili sovraštva in maščevanja in če bomo premogli modrost, da se namesto za strah, ki ga vliva orožje, raje odločamo za velikodušno odpuščanje, za povezanost v svobodi in pri delu, za osvajanje z dobrot in z mirom.

*sv. Pavel VI*

**NAPOVEDNI KOLEDAR**

07.02.: V ponedeljek, 7.2.2022, ni verouka.

08.02.: Prešernov dan. Vabljeni k najbolj kulturnemu dejanju: sveti maši.

* Še vedno čakamo ljudi, ki bi bili pripravljeni ob sobotah priti čistiti cerkev na Bregu.
* Do konca januarja smo z vašimi darovi, ki ste jih nakazali na TRR ali prinesli osebno v župnišče, zbrali 10.860,00 €. Hvala vsem darovalcem!
* Nova polkna v zvoniku na Bregu so plačana, na vrsti sta še fasada zvonika in nova garaža z drvarnico.

***Svete maše župnije KRANJ – DRULOVKA/BREG***

|  |  |  |  |  |
| --- | --- | --- | --- | --- |
| **06. februar**  **2022** | **5. NEDELJA MED LETOM**  **Pavel Miki, duhovnik** | Breg  Drulovka  Breg | 7:30  9:00  10:30 | - za župnijo  - Mihaela in Janez Hudobivnik  - Darija Kalan (s.) |
| 07. februar  2022 | PONEDELJEK  Nivard, redovnik | Breg | 18:00 | - Marija Kalan (B 74) |
| **08. februar**  **2022** | **TOREK**  **Prešernov dan**  **Hieronim Emiliani** | Breg  Drulovka | 7:30  9:00 | - v čast Svetemu Duhu  - za zdravje (S.) |
| 09. februar  2022 | SREDA  Apolonija, devica | Drulovka | 18:00 | - Janez in Cecilija Frelih |
| 10. februar  2022 | ČETRTEK  Sholastika, devica | Breg | 18:00 | - Stanislav Škof (sl.) |
| 11. februar  2022 | PETEK  Lurška Mati božja, svet. dan bolnikov | Drulovka | 18:00 | - Tončka Gramc, obl. |
| 12. februar  2022 | SOBOTA  Humbelina, redovnica | Drulovka | 18:00 | - Karmen Suhadolnik, 30. dan |
| **13. februar**  **2022** | **6. NEDELJA MED LETOM**  **Jordan Saški, redovnik** | Breg  Drulovka  Breg | 7:30  9:00 10:30 | - za župnijo  - Vinko in Milka Ažman  - Franc Ornik |
| 14. februar  2022 | PONEDELJEK  Valentin, duhovnik | Breg | 18:00 | - Stanislav in Ivana Porenta |
| 15. februar  2022 | TOREK  Klavdij, redovnik | Breg | 7:30 | - po namenu (J.J.) |
| 16. februar  2022 | SREDA  Julijana, mučenka | Drulovka | 18:00 | - za srečno zadnjo uro |
| 17. februar  2022 | ČETRTEK  Sedem ustanoviteljev reda servitov | Breg | 18:00 | - Darija Kalan (S.) |
| 18. februar  2022 | PETEK  Frančišek Regis Clet | Drulovka | 18:00 | - Anton Bregar |
| 19. februar  2022 | SOBOTA  Konrad iz Piacenze | Drulovka | 18:00 | - Marija Eržen |
| **20. februar**  **2022** | **7. NEDELJA MED LETOM**  **Sadot in perzijski mučenci** | Breg  Drulovka  Breg | 7:30  9:00  10:30 | - Darija Kalan (z.)  - za župnijo  - po namenu (P. M.) |

Izdaja župnija Kranj-Drulovka/Breg; Odgovarja: Ciril Plešec, žpk. 03/2022

Breg ob Savi 42, 4211 Mavčiče; Uredili: Leja in Nuša Šimnovec

Tel.: 042332870, 041760158; E-mail: [ciril.plesec@siol.net](mailto:ciril.plesec@siol.net)

TRR: SI56 6100 0001 5473 496; pri Delavski hranilnici Kranj https://zupnija-drulovkabreg.si/